Stelian Țurlea (n. 6 ianuarie 1946) este un scriitor și jurnalist român. A absolvit Institutul de Limbi Străine, Facultatea de limbi romanice (franceză, spaniolă), Universitatea București, în 1968, și Facultatea de Filosofie, Universitatea București, în 1976. A fost aproape trei decenii redactor de politică externă (revista „Lumea”), a condus, după 1989, penru scurt timp revistele „Lumea”, „Zig-Zag”, apoi ziarul „Meridian”, după care a lucrat în televiziune, ca șef al departamentului de știri al Antenei 1. Din 1996 a lucrat la Pro TV ca director editorial, iar din 2000 este și editor senior al „Ziarului de duminică”.

Gimnospermele sunt un grup de plante lemnoase (arbori și arbuști) cu lemnul format predominant din traheide. Florile sunt unisexuate, iar sămânța este neînchisă în fruct (din greacă γυμνός ""gymnós"" = dezvelit și σπέρμα ""spérma"" = sămanță ) fiind plante cormofite (cu organe diferențiate), plante care nu fructifică deoarece carpelele florilor nu se închid pentru a forma un ovar adevărat (carpelă deschisă).

9 septembrie: Regina Elisabeta a II-a a devenit monarhul britanic cu cea mai lungă domnie din istoria Marii Britanii (63 de ani și șapte luni), surclasând-o pe regina Victoria, stră-străbunica sa.

În sezonul 1964–65 Matthews a decis să joace pentru echipa de rezerve a celor de la Stoke City. Pe 1 ianuarie 1965 a devenit primul și singurul fotbalist în activitate care a fost ridicat în rang de cavaler (pentru servicii aduse fotbalului); deși nu s-a considerat niciodată demn de o asemenea onoare. Singurul meci în prima echipă a lui Stoke a fost și ultimul său meci din carieră în ligile engleze de fotbal; acesta a avut loc pe 6 februarie 1965, la șase zile după ce împlinise 50 de ani, fiind necesară introducerea lui din cauza accidentărilor lui Peter Dobing și a lui Gerry Bridgwood. Adverari au fost cei de la Fulham, Stoke câștigând meciul cu 3–1. Deși a simțit că s-a retras prea devreme, și că ar mai fi putut juca timp de doi ani, acest meci a fost ultimul dintr-o carieră de 35 de ani de fotbal profesionist.

Franz Beckenbauer a afirmat că viteza și abilitățile pe care le poseda Matthews făceau ca „aproape nimeni din joc să nu poată să-l oprească”. John Charles a menționat că „a fost cel mai bun dribleur pe care l-am văzut - și el trebuia să se descurce cu mingea aceea veche și grea”. Johnny Giles a spus că „el avea de toate - un control strâns al balonului, abilități grozave de dribling și explozie puternică. Era de asemenea și un jucător inteligent, care știa când să paseze mingea”. În ciuda talentului său, faulta rar, nu era adeptul lovirii balonului cu capul și folosea mai rar stângul.

Clement Alexandrinul (c. 200 d.Hr.), în lucrarea sa ""Hypotoposes"", a făcut, potrivit mărturiei lui Eusebiu (H. E., VI, 14), „scurte prezentări ale tuturor Scripturilor canonice, fără să le uite chiar și pe cele îndoielnice – mă gândesc la ""Cartea lui Iuda"" și la celelalte epistole generale. De asemenea ""Epistola lui Barnaba"" și cea numită ""Apocalipsa lui Petru”. De asemenea, în ""Eclogae Prophetiae"", cap. 41, 48 și 49, acesta dă trei, iar după unii patru, citate din ""Apocalipsa lui Petru"", pomenindu-i numele de două ori.